text: For lille konkurrence om topjob i Varde
  30 januar 2014 kl. 12.11
  Kun fem ansøgere har meldt sig til jobbet som ny kommunaldirektør i Varde Kommune. Derfor genopslås stillingen nu.
  Stillingen bliver ledig, når den nuværende administrative topchef, Max Kruse, forlader posten for at gå på pension. Det sker med udgangen af april måned.
  - Alle fem er gode og kvalificerede bud på den administrative topleder, vi er på udkig efter ? nemlig en person, der sammen med den øvrige direktion, medarbejderne og ikke mindst byrådet, kan og vil være med til at videreudvikle Varde Kommune, fastslår borgmester Erik Buhl, Venstre.
  - Alligevel har vi en fornemmelse af, at der er flere personer ?derude?, der er egnede til stillingen. Derfor har vi besluttet, at genopslå stillingen, hvilket ikke skal ses som en afvisning af de ansøgere, der allerede har meldt sig. De bliver liggende ?i bunken?, mens vi lige sætter lidt ekstra tid af, så flere potentielle ansøgere kan melde sig på banen, understreger Erik Buhl.
  